Der er i løbet af de seneste timer kørt hele 800 kubikmeter sand ned på stranden for at sikre de sommerhuse, der stadig ligger lige på kanten og er ved at falde ned på stranden. Sandet blev i første omgang hentet fra Vestmolen i Hirtshals, men her er der langt fra sand nok til at beskytte de udsatte sommerhuse i Nørlev. - Nu graver man sand op et stykke ude langs stranden ved Nørlev, lægger det i store bunker for at tørre, derefter køres der op til sommerhusene og puttes ind under. Det er en midlertidig foranstaltning siger teamleder i Hjørring Kommune, Thomas Lomholt.

Referat:
Sandfodringen langs Nørlev Strand, der den seneste tid har været hårdt ramt af voldsom blæst, er godt i gang.